452/2014 на Комисията (6)
 TAAG Angola Airlines води от ноември 2014 г. непрекъснат диалог с EAAБ и предоставя конкретни и подробни данни за своя въздухоплавателен флот и своите операции. Този процес приключи с одит на място на оператора, който се проведе от 1 до 3 февруари 2016 г. Одитният екип направи ограничен брой констатации от ниво 2 и един коментар съгласно част TCO. TAAG Angola Airlines представи на EAAБ план за коригиращи действия, който беше приет, и проблемите са разрешени.
 (15)
 Непрекъснатият диалог с TAAG Angola Airlines, подробните и точни данни, които TAAG Angola Airlines предостави за своя флот и своите операции, както и положителният резултат от одита на място на оператора показват, че TAAG Angola Airlines е в състояние да експлоатира своите самолети тип Boeing 737-700, Boeing 777-200 и 777-300 в съответствие с международните стандарти за безопасност. Поради това Комисията счита, че е целесъобразно, в допълнение към удовлетворяването на искането на TAAG Angola Airlines за частично облекчаване на действащата понастоящем забрана, да се позволи на TAAG Angola Airlines да извършва полети в границите на Съюза с всички въздухоплавателни средства тип Boeing 737-700, Boeing 777-200 и Boeing 777-300 от своя флот.
 (16)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че списъкът на въздушните превозвачи, които са предмет на оперативна забрана в границите на Съюза, следва да се измени така, че всички въздухоплавателни средства тип Boeing 737-700, както и всички въздухоплавателни средства тип Boeing 777-200 и 777-300 на TAAG Angola Airlines да бъдат включени в приложение Б към Регламент (ЕО) No 474/2006 като въздухоплавателни средства, на които се позволява да извършват полети в Съюза.
 (17)
 Необходимо е държавите членки да продължат да следят дали TAAG Angola Airlines действително спазва съответните стандарти за безопасност, като извършват приоритетни наземни инспекции на въздухоплавателните средства на този превозвач в съответствие с Регламент (ЕС) No 965/2012.
 Въздушни превозвачи от Ботсуана
 (18)
 Органът за гражданско въздухоплаване на Ботсуана (CAAB) с писмо от 23 декември 2015 г. предостави на Комисията информация относно напредъка по справянето със СОБ и други констатации на ИКАО. Резултатите от координираната мисия за проверка, проведена от ИКАО, показват подобрение на действителното спазване на международните стандарти за безопасност до 71 %. Въз основа на този резултат на 31 декември 2015 г. ИКАО потвърди, че и за двете СОБ са намерени решения. CAAB е предоставила допълнителна информация за надзора на безопасността на въздушните превозвачи, сертифицирани в Ботсуана.
 (19)
 Подобреното спазване на международните стандарти за безопасност и наличната информация за безопасността показват големия напредък на CAAB и не сочат запазването на отрицателни тенденции, свързани с безопасността на въздушните превозвачи, сертифицирани в Ботсуана, които биха били причина за опасения от гледна точка на безопасността на въздухоплаването.
 (20)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи